ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ስደተኛታት ኣብ ኒጀር፡ "ካብዚ ዘለናዮ ኣብ ሊብያ ምሓሸና" 5 መጋቢት 2019 ምንጪ ስእሊ, ተኪአ ፍስሃየ ሊብያ ኣብ ልዕሊ እቲ ተፈጥሮኣዊ ሙቖታ፡ ግፍዕን ምስርጣይን ናይ ዘይሕጋውያን ኣሰጋግርቲ ተወሲኽዎ ንስደተኛታት ገሃነም እያ ኮይናቶም። መዓመር ቀዛፊ ብህዝባዊ ናዕቢ ካብ ስልጣን ድሕሪ ምእላዩ፡ ዝተረጋግአ መንግስቲ ዘይብላ ሊብያ፡ ንዘይሕጋውያን ኣሰጋገርቲ ምንጪ እቶቶም እያ። እቲ ስደተኛታት ኣብ ሊብያ ዝገጥሞም ግፍዒ፡ ኣብታ ሃገር ኤምባሲታት ምስ ዘይምህላወን መስካሪ የብሉን፡ ስለዝኾነ ከኣ ብዙሕ ግዜ ኣውያቶም መልሲ ኣልቦ ኮይኑ እዩ ዝተርፍ። 132 ስደተኛታት ካብ ሊብያ ናብ ኒጀር ተሰጋጊሮም ኣህጉራዊ ትካል ስደት (ኣይ.ኦ.ኤም)፡ ከም ፍታሕ፡ ኣብ ዝተፈላለየ እዋናት ናብ ሳልሰይቲ ሃገር ንኽሰጋገሩ ናብታ ኣብ ደቡባዊ ምዕራብ ሊብያ እትርከብ ሃገረ ኒጀር ከጉዕዞም ጸኒሑ'ዩ።እዞም ካብ ሊብያ ናብ ኒጀር ዝተሰጋገሩ ስደተኛታት ዝበዝሑ ካብ ኤርትራ ዝርከብዎም፡ ካብ ሃገራት ኢትዮጵያ፡ ሶማልያን ካልኦት ሃገራትን ዝተኣኻከቡ እዮም። ምንጪ ስእሊ, ተኪአ ፍስሃየ እዞም ካብ ሊብያ ዝተሰጋገሩ ስደተኛታት ኣብ ርእሰ ከተማ ኒጀር ዝኾነት ንያመይ ኣብ ዝርከብ መጽንሒ ዝርከቡ ኮይኖም፡ ሎሚ ኣብ ጎዶናታት ኒያመይ ኣብ ዝገበርዎ ሰለማዊ ሰልፊ ምስ ፖሊስ ብምግጫዎም ክልተ ደቂ ኣንስትዮ ዝርከበኦም ኣርባዕተ ሰባት ኣብ ትሕቲ ቀይዲ ኣትዮም። ብመንገዲ ኣህጉራዊ ትካል ስደት ካብ ሊብያ ናብ ኒጀር ካብ ዝመጽእ ዓመትን ክልተ ወርሕን ዝገበረ ኤርትራዊ ተኪአ ፍስሃየ፡ ክሳብ ሕጂ ሕቶ ዑቕብኡ ከም ዘይተመለሰ ይሕብር። "ጉዳይና፡ ሓንሳብ ኣብ ኢድ መንግስቲ ኒጀር እዩ ዘሎ ንብሃል፡ ናብ መንግስቲ ኒጀር ኣብ ዝሓተትናሉ ኣብ ጉዳይ ስደተኛታት እዩ ዘሎ እናተብሃልና ኣብ ጠልጠል እዩ ዘሎ" ይብል። እዞም ሰለማዊ ሰልፊ ዝገበሩ ስደተኛታት፡ ፖሊስ ኒጀር ነቲ ሰልፊ ንምብታን መንብዒ ጋዝ ከም ዝተጠቀሙ፡ ኣብቲ ኣብ 'ፌይስቡክ' ብቀጥታ ዘመሓላለፍዎ ተንቀሳቃሲ ስእሊ ይረአ ነይሩ። ቀንዲ ሕቶ ናይዞም ኣብ ኒጀር ዝርከቡ ኣስታት 290 ዝኾኑ ናብ ሰለማዊ ሰልፊ ዝወጽኡ ስደተኛታት፡ ምስግጋር ናብ ሳልሰይቲ ሃገር፡ ምስ ቆልዑቶም ንዝመጽኡ ወለድን፡ ንትሕቲ ዕስራን ክልተን ዓመቶምን ቀዳምነት ብምሃብ፡ ነቶም ልዕሊ ዕስራን ክልተን ዓመቶም ቆላሕታ ስለ ዝተነፍጎም፡ ወጽዐኦም ንዓለም ንምንጋር፡ ጥርዓኖም ናብ ኤምባሲታት ኣመሪካን ፈረንሳን ኣብ ሃገረ ኒጀር ንምብጻሕ ምንባሩን ኣብኡ ከይበጽሑ ብፖሊስ ኒጀር ብጎነጽ ከም ዝተመለሱን ተኪአ ፍስሃየ ምስ ቢቢሲ ኣብ ዝገበሮ ቃለ መሕተት ሓቢሩ። ምንጪ ስእሊ, ተኪአ ፍስሃየ ኢትዮጵያዊ ተስፋየ ገዳ፡ ኣብ ሊብያ ንኣስታት ሸሞንተ ወርሒ ድሕሪ ምእሳሩ ብመንገዲ ኣህጉራዊ ትካል ስደት'ዩ ቅድሚ ዓመትን ክልተ ወርሕን ናብ ኒጀር መጺኡ። "ክሳብ ሕጂ ሓንሳብ ጥራይ እዩ ቃለ መሕተት ተገይሩለይ፡ እዚ ከኣ እቲ መስርሕ ብግቡእ ይኽይድ ከም ዘየሎ እዩ ዘርኢ" ድሕሪ ምባል "ካብ ኣብ ኒጀር ኣብ ሊብያ ዝምረጸሉ ኩነታት እዩ ዘጋጥመና ዘሎ፤ ካብዚ ዘለናዮ ኣብ ሊብያ ምሓሸና" ኢሉ። እዞም ስደተኛታት፡ እቲ ናብ ሳልሰይቲ ሃገር ንምስግጋሮም ዝካየድ መስርሕ ብግቡእ ይካየድ ከም ዘየሎ እዮም ዝዛረቡ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
